En toe ek hoor ons gaan nie eens die ding bestuur nie, maar dat dit net ’n press conference sal wees om nie net na die Urus te kyk nie, maar ook sal handel oor die toekoms van Lambo, het ek eers gedink dit gaan ’n absolute snore-fest wees soos sulke goed maar kan wees.
Want soos die CEO aan-drone oor ’n produk en hoe goed dit is, en hoe hulle produk ál die pikkewyne gaan red van climate change, hoe makliker raak jy aan die slaap.
Hy het basies twee (bul)horings gewys (die simbool van die brand) na die politically correct crowd deur onomwonde eintlik te sê dat die Huracán met sy massiewe V10 en die Aventador met sy histeriese V12 hier is om te bly.
En hy het natuurlik oor die Urus gepraat en dat dit ’n nuwe speelveld vir die brand sal oopmaak. En Lambo glo dié SUV sal sy sales verdubbel tot in die omgewing van 9 000 units per jaar.
Terug by die Urus. Nie die woorde of die prentjies beskryf wat jy werklik voel wanneer jy na die blade-like creases en angles buite kyk nie. Die ding staan stil, maar dit lyk of hy jou wil bestorm soos ’n bul.
En die woorde en die prentjies beskryf nie wat jy werklik voel as jy in daai stealth fighter cockpit klim nie.
En dan skakel hulle hom aan. En jy moet wegdraai sodat ander mense nie die trane (of wat met jou aangaan in die onderbroek-departement) kan sien nie.
Ek hoop werklik om eendag die ding te bestuur. Maar daar is ’n waglys van 12 maande, thank you very much ...